आखदे न लक्खू ने ब्याह भावें इक नेईं कीता पर दुआलीं घर दौं-दौं रक्खियां। लक्खू दी पैहली दुआल सैन्तु लम्बड़ै दी नूंह् ही। लम्बडै दा जागत जदूं लामै चा जख्मी होइयै आया तां अदूं ओदी बरेस पैंत्तरियें बरें दी ही, अदूं पूर्णी कोई तेरहें बरैं दी होग, जदू ओ लम्बड़ै दे जागते नै ब्योही ही। लम्बड़ै जागत के ब्याहेआ, अपने गल इक फाई पाई ओड़ी ही। लक्खू पुलसे च रपट लखाई आया हा। पुलस मजोडी जाई पुज्जी ही, गवाहियां होइआं।